laion/Wikipedia-Exotic huggingface dataset:
מארק ד' קלי

מארק ד' קלי (באנגלית: Mark D. Kelly) (נולד ב- 1962) הוא קצין בדימוס בדרגת גנרל, שירת כמפקד פיקוד הקרב של חיל האוויר של ארצות הברית. קלי למד לתואר ראשון במתמטיקה באוניברסיטת המדינה דרום-מערב טקסס במסגרת תוכנית הכשרת קציני המילואים של חיל האוויר של ארצות הברית. ב-1986 התגייס לחיל האוויר ועבר קורס טיס בבסיס שפרד שבטקסס. שירת כטייס ומדריך טיסה על מטוסי T-37 בטייסת ההדרכה 80 במשך ארבע שנים. עבר הסבה למטוסי F-15 איגל ושירת בטייסת הקרב 90 באלסקה ובטייסת הקרב 492 באנגליה. בשנים 1998–2000 הוצב בחיל האוויר המלכותי האוסטרלי ושימש עוזר קצין המבצעים בטייסת אימונים להסבה למטוסי F/A-18 הורנט. על שירותו באוסטרליה עוטר במדליית הזהב של ראש מטה חיל האוויר האוסטרלי. בשנים 2002–2004 שירת כקצין המבצעים של טייסת הקרב 336 בקרוליינה הצפונית ובשנים 2004–2006 פיקד על טייסת הקרב 333 המפעילה מטוסי F-15E סטרייק איגל. לאחר לימודים במכללה הלאומית למלחמה מונה קלי ביולי 2007 לסגן מפקד כנף 366. במסגרת זו הוצב באפגניסטן כסגן מפקד כוח המשלוח האווירי 455. בספטמבר 2008 מונה למפקד כנף הקרב הרביעית. באפריל 2010 מונה לעוזר לסגן מפקד פיקוד האוקיינוס השקט של ארצות הברית ושנה אחר כך מונה לראש מטה מפקד כוחות האוויר בפיקוד האוקיינוס השקט. ביולי 2012 מונה למפקד כנף הקרב 354 באלסקה. ביולי 2014 מונה למפקד כוח המשלוח האווירי 455 בבסיס באגראם שבאפגניסטן. ביולי 2015 מונה למפקד חיל האוויר התשיעי וביוני 2016 הוחלף על ידי סקוט זובריסט ומונה לעוזר מפקד פיקוד הקרב של חיל האוויר. באוקטובר 2016 קודם לדרגת לוטננט גנרל ומונה למפקד חיל האוויר ה-12 של ארצות הברית ומפקד כוחות האוויר של פיקוד דרום. באוגוסט 2018 מונה לראש אגף מבצעים במטה חיל האוויר. באוגוסט 2020 קודם לדרגת גנרל ומונה למפקד פיקוד הקרב של חיל האוויר. במהלך שירותו צבר למעלה מ-6,000 שעות טיסה, כולל למעלה מ-800 שעות טיסה מבצעיות, בעיראק, אפגניסטן, בוסניה. הוא עוטר פעמיים בצלב התעופה המצוינת כולל סימון V לאומץ לב, ו-10 פעמים במדליית האוויר. הטיס מטוסי T-37 טוויט, T-38 טאלון, F-15E סטרייק איגל, F/A-18 הורנט, F-16 פייטינג פלקון ו-F-35 לייטנינג II. קלי בעל תואר שני מהמכללה לפיקוד ומטה של אוניברסיטת חיל האוויר ותואר שני בלימודי ביטחון לאומי מהמכללה הלאומית למלחמה. נשוי לטניה ואב לבן ובת. מדיה וקבצים בנושא מארק ד' קלי בוויקישיתוף ביוגרפיה באתר חיל האוויר של ארצות הברית פירוט על עיטוריו של מארק קלי באתר valor.militarytimes.com
מארק קלי (פירושונים)

האם התכוונתם ל... מארק קלי – אסטרונאוט אמריקאי מארק ד' קלי – קצין בחיל האוויר של ארצות הברית
רוברט תמפטנדר

אוסקר רוברט תמפטנדר (בשוודית: Oscar Robert Themptander;‏ 14 בפברואר 1844 – 30 בינואר 1897) היה פוליטיקאי ופקיד ציבור שוודי שכיהן כראש ממשלת שוודיה בין השנים 1884 – 1888 וכמושל מחוז סטוקהולם בין השנים 1888 – 1896. הוא שימש גם כשר האוצר. תמפטנדר נבחר לתפקידו בגיל 40 שנים ו-92 וימים ולפיכך היה הצעיר מבין כל ראשי ממשלת שוודיה לדורותיהם. מותו בגיל 52 שנים ו-351 ימים הפך אותו לראש הממשלה שמת בגיל צעיר ביותר מבין כל האישים שכיהנו בתפקיד. רוברט תמפטנדר נולד בסטוקהולם כבנם של נילס תמפטנדר, שהיה קצין בדרגת לוטננט בצבא שוודיה ושל אדולפינה לאורנט. לאחר שסיים את לימודי המשפטים באוניברסיטת אופסלה ולאחר קריירה מוצלחת כפקיד ממשלתי, הוא נבחר להיות חבר בית הנבחרים (הריקסדאג) ב-1879. מתחילת כהונתו הוא היה חבר במפלגת המרכז, מפלגה שהייתה נאמנה לממשלה שכיהנה אז. בהדרגה הוא החל להעביר את תמיכתו למפלגת האיכרים. ב-1874 הוא נשא לאישה את פרידה דהלברג ואתה הוא הביא לעולם שלושה ילדים. בממשלתו של ארביד פוסה שקמה ב-1880 הוא שימש כשר בלי תיק וב-1881 הוא מונה להיות שר האוצר. הוא כיהן במשרה זו במשך שלוש שנים עד שבגיל 40 הוא נבחר להיות ראש הממשלה. תוך ניצול קשרים טובים שהוא יצר במהלך כהונתו בפרלמנט הוא הצליח לשבור את המבוי הסתום שנוצר בשאלת ההגנה של שוודיה. הסוגיה באה לידי פתרון ב-1885. במטרתו להגן על מערכת הסחר החופשי שמוסדה על ידי לואיס ירד דה יר ועל ידי שר האוצר שלו, יוהאן אוגוסט גריפנסטדט, במהלך תקופת כהונתם, הוא נחל פחות הצלחה. למדיניות כלכלית זו היו יתרונות רבים שתרמו למודרניזציה של שוודיה. כאשר חלה ירידה במחירי המזון בשווקים העולמיים בשל הגידול ביבוא מצפון אמריקה, עלתה דרישה להעלאת מחירים כדי להגן על האינטרסים של שוודיה. בסופו של דבר אולץ תמפטנדר לפרוש מתפקידו, אך לא בעקבות התבוסה בבחירות של 1887. המועמדים לפרלמנט היו צריכים להביע את עמדתם אם הם תומכי הסחר החופשי או חסידי הפרוטקציוניזם. חברים לכל החיים של הריקסדאג נבחרו עד אז על בסיס המוניטין האישי שלהם ועל בסיס האמון הציבורי בהם. תומכי מדיניות הסחר החופשי הצליחו להשיג ניצחון במחוז סטוקהולם וזכו ב-22 ממושבי הפרלמנט. אך נראה שאחד מהחברים לא שילם את מסיו ולפיכך כל רשימת המועמדים הוכרזה כלא תקפה. החברים לכל החיים שהיו תומכי מדיניות הסחר החופשי הוחלפו בתומכי הפרוטקציוניזם שהצליחו להשיג רוב בבית הנבחרים. תמפטנדר ניסה לשכנע את המלך אוסקר השני להכריז על בחירות חדשות אך המלך דחה את הבקשה ובעקבות כך הגיש תמפטנדר את התפטרותו מתפקיד ראש הממשלה. לאחר מכן ועד 1896 הוא כיהן כמושל מחוז סטוקהולם ולאחר מכן כמנהל של חברת הרכבות Trafik AB Grängesberg–Oxelösund. רוברט תמפטנדר נפטר ב-30 בינואר 1897 בסטוקהולם. מדיה וקבצים בנושא רוברט תמפטנדר בוויקישיתוף רוברט תמפטנדר, באתר "Find a Grave" (באנגלית)
גרנד פרי קטר (MotoGP)

גרנד פרי קטר הוא מרוץ אופנועים המתקיים כחלק מסבב אליפות ה-Motogp המאורגן על ידי הפדרציה הבין-לאומית לאופנועים (FIM). המרוץ התקיים לראשונה בשנת 2004. בשנת 2008 שונה זמן המרוץ והוא הפך למרוץ לילי, המרוץ הראשון באליפות שהתקיים במסלול המואר באופן מלאכותי. קיום המירוץ בלילה נובע הן משיקולי רייטינג של השידור באירופה והן בשל תנאי מזג האוויר החמים, המקשים על קיום המרוץ במהלך היום. סטה ג'יברנאו הוא הרוכב שניצח את מרוץ הבכורה בקטגוריה הבכורה. חורחה לורנסו, שניצח באותה שנה את המרוץ בקטגוריית ה-125 סמ"ק, הוא הרוכב עם מספר הזכיות הרב ביותר על המסלול (6) בקטגוריות השונות. קייסי סטונר וולנטינו רוסי, שניצחו 4 פעמים כל אחד את המרוץ, הם הרוכבים בעלי מספר הזכיות הגדול ביותר בקטגוריה הבכירה. מדיה וקבצים בנושא גרנד פרי קטר בוויקישיתוף
צבי קרלינר

צבי (הרברט) קַרלינֶר (אב ה'תרס"ה, אוגוסט 1905 – ג' בכסלו ה'תשמ"ו, 16 בנובמבר 1985) היה ראש עיריית קריית ביאליק הראשון, במשך 9 שנים. עוד קודם לכן, עמד בראש המועצה המקומית וועד היישוב במשך כארבעה עשורים. נולד בשנת 1905 בעיר ביטום שבאזור שלזיה עילית, גרמניה (כיום בפולין). הוריו, ברטה ושלמה קרלינר, היו סוחרים. בנעוריו הצטרף לתנועת הנוער היהודית "בלאו וייס". התנועה הכשירה את חבריה לעבודת כפיים, כהכנה לעלייה לארץ ישראל. בגיל 17 סיים את לימודיו בבית הספר, ופנה לעבוד ככורה פחם. לאחר מכן עבר לבירה ברלין, שם עבד בבית מלאכה ולמד את מקצוע המסגרות. בשנת 1925 עלה לארץ ישראל עם קבוצת חברים מברלין, והתיישב בתל אביב. בשל חוסר בתעסוקה התפזרה הקבוצה בכל רחבי הארץ. לאחר מכן עבר לחיפה ועבד עם חבריו בעבודות מזדמנות. בשנת 1931 חזר לגרמניה במטרה לשכנע את הוריו לחסל את עסקיהם ולעלות ארצה. ב-1938 נרצח אחיו על ידי הנאצים, אביו נפטר ואמו של קרלינר הצליחה לעלות לארץ ישראל. ב-1934 חזר לארץ ישראל. עם חזרתו לישראל שב קרלינר לחיפה, ובשנת 1936 התיישב בקריית ביאליק, שנקראה אז "שכונת עולי גרמניה". היה פעיל בארגון ההגנה בשמירה על היישוב מפני התקפות ערביי האזור. בשנת 1938 נבחר לוועד האגודה החקלאית השיתופית של השכונה, ושנה לאחר מכן נבחר לוועד הפועל של האגודה. לפרנסתו עבד כמורה מקצועי למסגרות בבית הספר למקצועות המלאכה ע"ש לודוויג טיץ ביגור. בשנת 1945 נבחר כיו"ר ועד הקריה, תפקיד שאותו מילא בהתנדבות, ובמקביל עבד כמורה למסגרות בבית הספר בסמ"ת בחיפה, מ-1947 עד לשנת 1964. בשנת 1950 קיבלה קריית ביאליק מעמד של מועצה מקומית, ובשנת 1976, לאחר קבלת מעמד עיר, היה לראש העיר הראשון של קריית ביאליק. קרלינר כיהן בתפקידו כראש סיעת ל', סיעה מקומית על מפלגתית, עניין לא שגרתי בתקופה בה ראשי ערים היו מזוהים עם אחת המפלגות שבכנסת. ב-1966 כרת ברית ערים תאומות עם שטגליץ (ברלין) שבגרמניה המערבית. בתקופתו התפתחה קריית ביאליק וגדלה במספר תושביה, נקלטו עולים רבים והישוב החל לשאת אופי עירוני עד הפיכתו לעיר. בחודש נובמבר 1985 הלך לעולמו בעת שכיהן בתפקידו והיה לזקן ראשי הערים במדינת ישראל באותה עת. בן 80 במותו. הובא לקבורות בבית העלמין צור שלום. הותיר אחריו את אשתו רות (לבית לנגה), בת ונכדים. עיריית קריית ביאליק מחלקת בכל שנה מלגות לסטודנטים תושבי העיר ע"ש צבי קרלינר. כמו כן מרכז הספורט אפק בעיר נקרא על שמו. עיריית קריית ביאליק, צבי קרלינר - אבי העיר קריית ביאליק, 1986. דני שדה ויוסי ליבוביץ, מת צבי קרלינר זקן ראשי הערים, ידיעות אחרונות, 17 בנובמבר 1985, עמ' 8 (כולל תמונתו) מאיר הראובני, "נביא" בעירו זה 35 שנה: צבי קרלינר, "הראש" של קרית-ביאליק, מעריב, 20 באפריל 1980 "הרברט צבי קרלינר" באתר עיריית קריית ביאליק. רמי רוזן, הֶר קרלינר, כותרת ראשית, 23 בנובמבר 1983 מורי בסמ"ת באתר הטכניון. יהודה גורן, נפטר צבי קרלינר - זקן ראשי הערים, מעריב, 17 בנובמבר 1985
פייר ז'וזף דובואה

פייר ז'וזף לואיס אלפרד דובואה (בצרפתית: Pierre Joseph Louis Alfred Dubois;‏ 21 בנובמבר 1852 – 17 בינואר 1924) היה גנרל של דיוויזיה בצבא צרפת אשר פיקד על הארמייה השישית במהלך מלחמת העולם הראשונה. דובואה נולד ב-21 בנובמבר 1852 בעיר סדאן שהשתייכה אז לקיסרות הצרפתית השנייה. ב-1872 נרשם ללימודים באקדמיה הצבאית סן-סיר, וב-1874 התגייס לחיל הפרשים של צבא צרפת בדרגת לוטננט משנה, והוצב ברגימנט הדרגונים ה-24. ב-1882 נשלח לאלג'יריה, וב-1885 נשלח למרוקו. ב-1901 הועלה לדרגת קולונל ומונה למפקד בית הספר לפרשים בסומיר. ב-1905 הועלה לדרגת גנרל של בריגדה ומונה למפקח הפרשים במשרד המלחמה. ב-1909 הועלה לדרגת גנרל של דיוויזיה ומונה למפקד דיוויזיית הפרשים הראשונה. במקביל מונה לחבר בוועדה הטכנית של חיל הפרשים. ב-1913 הועבר לפקד על הקורפוס התשיעי. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914, היה דובואה מפקד הקורפוס התשיעי אשר היה חלק מהארמייה השנייה של נואל דה קסטלנו. הוא לחם במהלך המערכה על הגבולות ובכלל זה בקרב הארדנים. בהמשך לחם בקרב הראשון על המארן הקרב הראשון על האן ובקרב איפר הראשון. ב-13 במרץ 1915 הוא מונה למפקד הארמייה השישית והחזיק בתפקיד עד 26 בפברואר 1916. ב-22 ביוני של אותה שנה הוא מונה למפקד האזור הצבאי ה-5, וב-12 ביולי 1917 הוא מונה למפקד האזור הצבאי ה-11. הוא פרש מהצבא בדצמבר של אותה שנה. דובואה נפטר בטור ב-17 בינואר 1924 בגיל 71. מדיה וקבצים בנושא פייר ז'וזף דובואה בוויקישיתוף פייר ז'וזף דובואה
יחסי מדגסקר–שוודיה

יחסי מדגסקר–שוודיה הם יחסי החוץ שבין מדגסקר לבין שוודיה. למדגסקר יש קונסוליית כבוד בסטוקהולם וכן קונסוליה רגילה באיסטאד. מלבד הקונסוליות, מדגסקר מיוצגת בשוודיה על ידי השגרירות בברלין, גרמניה. לשוודיה יש קונסוליית כבוד באנטנריבו. היא מיוצגת על ידי השגרירות במפוטו, מוזמביק. בשנת 1990 נוסדה בגטבורג שבשוודיה אגודת הידידות שוודיה-מדגסקר. האגודה היא מוסד ללא מטרות רווח שמטרתה הוא קידום היחסים בין שתי המדינות. לאגודה סניפים בסטוקהולם ובגטבורג. האגודה מפרסמת כתב עת המכונה למור, וכן חוברת מידע לתיירים, ופרסומים נוספים. מדיה וקבצים בנושא יחסי מדגסקר–שוודיה בוויקישיתוף Consulate General of Madagascar in Stockholm, Sweden, www.embassypages.com Madagascar Embassies and Consulates Worldwide, www.madagascar-consulate.org The Embassy | SwedenAbroad, www.swedenabroad.com (באנגלית) (ארכיון) Vänskapsföreningen Sverige- Madagaskar Pölgatan, Göteborg - hitta.se, hitta.se (ב־)
ג'ונתן אריס

ג'ונתן אריס (באנגלית: Jonathan Aris; נולד ב-30 בנובמבר 1971) הוא שחקן בריטי המופיע בקולנוע, בטלוויזיה ובתיאטרון. אריס היה הקריין בשלוש תוכניות דוקומנטריות בטלוויזיה, שהופקו ושודרו בערוץ נשיונל ג'יאוגרפיק. התוכניות כללו את "תעופה בחקירה" בבריטניה, "Trapped" ו-"Microkillers". אריס גילם את פיליפ אנדרסון בסדרת הטלוויזיה "שרלוק" של ה-BBC. הוא הופיע בסדרה "מנהל לילה" לצדם של טום הידלסטון ויו לורי. ב-2016 השתתף במיני-סדרה "Tutankhamun" בתפקיד האגיפטולוג האמריקאי הרברט וילוק. אריס הוא בנו של השחקן בן אריס (אנ'). ב-30 ביוני 2007 הוא נישא לשחקנית לואיזה פטיקאס, ובהמשך נולדו להם שני ילדים. ג'ונתן אריס, במסד הנתונים הקולנועיים IMDb (באנגלית) ג'ונתן אריס, באתר AllMovie (באנגלית) Victoria Lambert, ‏Helen from the Archers: 'Many of my friends are happily married to men like Rob', The Telegraph, 26 March 2016 "Death of a Salesman - Lyric Shaftesbury, London". The Guardian. 17 במאי 2005. נבדק ב-20 במרץ 2012. {{cite news}}: (עזרה)
עונת 1894/1895 בפוטבול ליג

עונת 1894/1895 הייתה העונה השביעית של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1894 והסתיימה ב-24 באפריל 1895. הליגה כללה 16 קבוצות. ליברפול וסמול היית' היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. סנדרלנד זכתה באליפות בפעם השלישית בתולדות המועדון. קבוצות שסיימו את העונה במקומות 14-16 היו צריכות לשחק משחקי מבחן מול הקבוצות החזקות בליגת משנה. במקרה של ניצחון, הן היו זכאיות להישאר בליגה. במקרה של הפסד, הקבוצה מליגת משנה הייתה זכאית לעמוד בבחירות לליגה. בסיום משחקי מבחן, סטוק סיטי ודרבי קאונטי נותרו בליגה, ליברפול ירדה לליגת משנה ובמקומה נכנסה ברי. ג'ון קמפבל מסנדרלנד כבש 22 שערים וזכה בתואר מלך השערים. זאת בפעם השלישית בקריירה. נתונים מפורטים מאתר rsssf
ורטהיים

ורטהיים הוא שם משפחה יהודי ממקור גרמני, שפירושו "יוצא ורטהיים". האם התכוונתם ל... ורטהיים – עיר במחוז מיין-טאובר שבמדינת באדן-וירטמברג ורטהיים (חברה) – רשת בתי כלבו שפעלה בגרמניה מ-1852 ועד סוף שנות ה-30 דוד ורטהיים – עיתונאי ישראלי דודי ורטהיים – איש עסקים ישראלי, בנו של מוזי ורטהיים מוזי ורטהיים – איש עסקים ישראלי מוריס ורטהיים – בנקאי השקעות, שחמטאי, פעיל איכות הסביבה ונדבן אמריקני פרנץ פרייהר פון ורטהיים (1814-1883) - תעשיין יהודי-אוסטרי רוזי ורטהיים – פסנתרנית, מורה למוזיקה ומלחינה יהודייה הולנדית רפי ורטהיים – ראש עיריית קריית ביאליק שמשון ורטהיים – רב, מדינאי ונדבן. מנהיגה הרוחני של קהילת יהודי וינה ורטהיימר
יחסי הרפובליקה הדמוקרטית של קונגו – שוודיה

יחסי הרפובליקה הדמוקרטית של קונגו–שוודיה הם יחסי החוץ בין הרפובליקה הדמוקרטית של קונגו לבין שוודיה. לרפובליקה הדמוקרטית של קונגו יש שגרירות בסטוקהולם, ולשוודיה יש שגרירות בקינשאסה, המייצגת את שוודיה גם ברפובליקה המרכז-אפריקאית, גבון, קמרון וברפובליקה של קונגו. מטרותיה הרשמיות של שגרירות שוודיה הן ריכוז הסיוע הבינלאומי למדינה, קידום הסחר וההשקעות, תמיכה באזרחים שוודים במדינה, וכן חיזוק תדמיתה של שוודיה ברפובליקה. מדיה וקבצים בנושא יחסי הרפובליקה הדמוקרטית של קונגו – שוודיה בוויקישיתוף Reseinformation DR Kongo | SwedenAbroad, www.swedenabroad.com (ב־) (ארכיון) Kinshasa | SwedenAbroad, www.swedenabroad.com (ב־) (ארכיון) Ambassaden | SwedenAbroad, www.swedenabroad.com (ב־) (ארכיון)
מלחמת בולגריה–סרביה

האם התכוונתם ל... מלחמת בולגריה–סרביה (1885) מלחמת הבלקן השנייה (1913) החזית בין בולגריה לסרביה במסגרת המערכה בבלקן במלחמת העולם הראשונה (1915–1918)
הבחירות לנשיאות מצרים

האם התכוונתם ל... הבחירות לנשיאות מצרים (2005) הבחירות לנשיאות מצרים (2012) הבחירות לנשיאות מצרים (2014)
התפרצות הר הגעש וזוב

האם התכוונתם ל... התפרצות הר הגעש וזוב (79) התפרצות הר הגעש וזוב (1631) התפרצות הר הגעש וזוב (1944)
ברוטש מופטה

ברוטש מופטה (בגרמנית: Brütsch Mopetta) היא מכונית מיקרו. גוף הרכב בנוי מפיברגלס בתצורת קבריולה (רודסטר), חסר דלת, ובעל 3 גלגלים (בדומה לתלת אופן). המכונית יוצרה על ידי חברת "ברוטש" הגרמנית (Egon Brütsch Fahrzeugbau) בין השנים 1956–1958. חברת Egon Brütsch Fahrzeugbau התמחתה ביצירת מכונית מיקרו עשויות מפיברגלס. סך הכל יוצרו 14 יחידות, ומתוכן שרדו רק 5. הרכב יועד לנוסע יחיד, והיה לרכב הקטן ביותר שתוכנן על ידי אגון ברוטש. הגה הרכב היה בצורת כידון, והמהירות המקסימלית אליה הגיעה המכונית היא 35 קמ"ש. קיימת רפליקה מודרנית של המכונית בעלת מנוע הונדה אוטומטי. מנוע 50 סמ"ק, 1.5 כ"ס מנוע 50 סמ"ק, 1.8 כ"ס מנוע 50 סמ"ק 2.3 כ"ס (גרסה מיוחדת) ברוטש מופטה (מנוע מרכזי) ברוטש מופטה ברוטש מופטה - מבט לתא הנהג ומערכת ההיגוי ברוטש מופטה, שנת 1957 - מבט לתא הנהג ומערכת ההיגוי ברוטש מופטה דגם GmbH ברוטש מופטה דגם GmbH ברוטש מופטה שנת 1957 ברוטש מופטה שנת 1957 מכונית מיקרו פיברגלס תלת אופן ברוטש V2 ספאץ ברוטש - מכוניות קלסיות (Classic Car Catalogue) מדיה וקבצים בנושא ברוטש מופטה בוויקישיתוף ברוטש מופטה (0:41), יו-טיוב
יעקב צ'רביצ'נקו

יעקב טימופביץ' צ'רביצ'נקו (ברוסית: Я́ков Тимофе́евич Черевиче́нко; 12 באוקטובר 1894 - 4 ביולי 1976) היה מפקד בכיר בצבא האדום אשר פיקד על כוחות במהלך מלחמת העולם השנייה. צ'רביצ'נבקו נולד ב-12 באוקטובר 1894 למשפחת איכרים במחוז רוסטוב. עם פרוץ מלחמת העולם הראשונה ב-1914, התגייס לצבא האימפריה הרוסית ולחם בשורותיו בחזית המזרחית. עד מהפכת אוקטובר ב-1917, כבר היה מש"ק בכיר. ב-1918 התגייס לצבא האדום, וארגן קבוצות פרטיזנים אשר לחמו כנגד הצבא הלבן. ב-1919 הצטרף למפלגה הבולשביקית ולחם במלחמת האזרחים ברוסיה כחלק מארמיית הפרשים הראשונה. ב-1924 למד בבית הספר הגבוה לפרשים של הצבא האדום. באוגוסט 1927 מונה למפקד רגימנט הפרשים ה-91, ובנובמבר 1930 הועבר לרגימנט הפרשים ה-76. עד 1933 הספיק גם לפקד על רגימנט הפרשים ה-63. ב-1935 סיים את הלימודים באקדמיה הצבאית פרונזה, ובאפריל 1936 מונה לסגן מפקד דיוויזיית הפרשים ה-31. ביוני 1937 מונה למפקד הדיוויזיה. ב-17 בפברואר 1938 הוענקה לו דרגת פודפולקובניק, וב-8 במרץ של אותה שנה הוא מונה למפקד קורפוס הפרשים השלישי. ב-3 באוגוסט 1938 הועלה לדרגת פולקובניק, וב-4 בנובמבר 1939 לדרגת גנרל מיור. באפריל 1940 מונה למפקד קבוצת הפרשים הממונעת קייב, ב-4 ביוני של אותה שנה הועלה לדרגת לייטננט מיור, וב-11 ביולי מונה למפקד המחוז הצבאי אודסה. ב-22 בפברואר 1941 הועלה לדרגת גנרל-פולקובניק. ערך מורחב – מלחמת העולם השנייה עם פתיחת הפלישה הגרמנית ב-22 ביוני 1941, מונה צ'רביצ'נקו למפקד הארמייה התשיעית אשר פעלה כחלק מהחזית הדרומית בפיקודו של איוואן טיולנב. ב-29 בספטמבר של אותה שנה הועבר לפקד על הארמייה השנייה, וב-4 באוקטובר הועבר לפקד על החזית הדרומית. עקב ההצלחות הגרמניות, החזית הייתה במצב של נסיגה, וחלק מיחידותיה נותרו בעורף והגנו על אודסה הנצורה וחצי האי קרים סביב סבסטופול. ב-5 באוקטובר ארמיית הפאנצר הראשונה הגיע לחופי ים אזוב וכיתרה את הארמייה ה-18 הסובייטית. כ-100 אלף חיילים נפלו לשבי. יחידות החזית המשיכו לסגת וב-20 בנובמבר 1941 עזבו את רוסטוב על דון. אומנם כבר ב-28 בנובמבר העיר שוחררה מהגרמנים, וזה היה אחד הניצחונות היחידים של הצבא האדום במהלך אותה שנה. ב-30 בנובמבר פרסם הפראבדה תמונה של צ'רביצ'נבקו לצד נאום של סטלין על מגיני רוסטוב. ב-2 בדצמבר נסוגו הגרמנים חזרה לנהר המיוס. ב-24 בדצמבר מונה צ'רביצ'נקו למפקד חזית בריאנסק, והשתתף עמה בשלב האחרון של הקרב על מוסקבה. באפריל 1942 מונה צ'רביצ'נקו לסגן מפקד חזית קרים, ומאוחר יותר שימש באותו תפקיד בחזית צפון הקווקז. במהלך יולי של אותה שנה, שימש במשך ארבעה ימים כמפקד הארמייה ה-51, וב-4 בספטמבר מונה למפקד קבוצת כוחות הים השחור, תפקיד אשר במסגרתו היה אחראי בין היתר על בסיסי צי הים השחור. ב-15 באוקטובר 1942 הועבר לפקד על הארמייה החמישית אשר הייתה חלק מהחזית המערבית, באפריל 1943 הוחזר להיות סגן מפקד בחזית צפון הקווקז, וב-25 בספטמבר של אותה שנה מונה למפקד המחוז הצבאי חרקוב, והחזיק בתפקיד עד 27 בינואר 1944. במשך למעלה משנה הוא נותר ללא תפקיד פיקודי, וב-27 באפריל 1945 מונה למפקד הקורפוס השביעי והשתתף עמו בקרב על ברלין. ב-6 ביוני 1946 מונה למפקד הקורפוס ה-79, ושנתיים לאחר מכן מונה לסגן מפקד המחוז הצבאי "טאבריה". באפריל 1950 הוא פרש מהצבא, ונפטר ב-4 ביולי 1976 בגיל 81. יעקב צ'רביצ'נקו באתר הגנרלים של מלחמת העולם השנייה (באנגלית)
אבינועם הורביץ (רב)

הרב אבינועם הורביץ (נולד ב-1958) הוא ראש הישיבה התיכונית קריית ארבע וראש כולל האברכים בה. אבינועם הורביץ נולד בשנת תשי"ט בקיבוץ שלוחות, להוריו שלום וזלדה הורביץ אשר עלו ארצה מארצות הברית מיד לאחר נישואיהם. החל דרכו בישיבת אור עציון בה למד תורה מהרב חיים דרוקמן ראש הישיבה ומהרב בנימין אייזנר שבעקבות השפעתו עבר ללמוד תורה בישיבה לצעירים ואחר כך בשנת תשל"ד בישיבת מרכז הרב אצל הרצי"ה קוק שממנו קיבל את המטען הרוחני וההשראה לחיים של שליחות תורנית חינוכית יחד עם השליחות לבניין הארץ. מה שבא לידי ביטוי בשנת תש"מ בהקמת ישיבת שבי חברון שהיוותה שלב חשוב בתקומת היישוב היהודי בחברון. בשנת תשמ"ט ייסד את הישיבה התיכונית בקריית ארבע וממשיך לעמוד בראשה. הישיבה מתאפיינת בשאיפתה ליצירת חידושים חינוכיים מתוך עשייה של קהילת התלמידים. בשנת תשנ"ח ייסד יחד עם תלמידיו את תנועת ההתנדבות הגדולה 'שמיניסטים עם הפנים לכלל ישראל' המנציחה את הרב משה צבי נריה ונקראה לזכרו 'לאורו נלך'. בשנת תשס"ט נוסדה בישיבה תוכנית אליה חוזרים הבוגרים לאחר נישואיהם ומשלבים לימוד תורה ואקדמיה. הרב אבינעם נשוי לשני שושנה, ואב לעשרה ילדים. אחיו הוא הרב הלל הורוביץ איש ציבור ציוני דתי. אחותו טובה נשואה לרב מנחם ליסטמן ראש המחלקה לדוברי אנגלית במכון מאיר. מאז ועד היום, באתר ישיבת שבי חברון (ארכיון) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיאט ברקטה

פיאט ברקטה (באיטלקית: Fiat Barchetta) היא מכונית ספורט, בתצורת רודסטר, 2 מושבים, אשר יוצרה ידי חברת פיאט בין השנים 1995–2002 ו-2004–2005. 2 דלתות תצורות: קבריולה, גג-קשיח תאוצה "פיאט ברקטה" בין 0–100 קמ"ש ב-8.9 שניות חזית הרכב ברקטה מבט לתא הנהג צד הרכב מבעד למכסה המנוע ירכתי הרכב "פיאט ברקטה" – תמונות מדיה וקבצים בנושא פיאט ברקטה בוויקישיתוף Fiat Barchetta, סרטון בערוץ "King Rose Archives", באתר יוטיוב (אורך: 07:17) Fiat Barchetta Präsentationsfilm, סרטון בערוץ "Javantgardeu", באתר יוטיוב (אורך: 09:25) 1996 Fiat Barchetta Adria Facelift Review - The Little Boat / Малката Лодка, סרטון בערוץ "Super Auto", באתר יוטיוב (אורך: 16:04) Barchetta Club France, סרטון בערוץ "Barchettaracing", באתר יוטיוב (אורך: 09:32) "פיאט ברקטה" "פיאט ברקטה" "פיאט ברקטה" ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
נטלי מוראלס (עיתונאית)

נטלי מוראלס-רודס (באנגלית: Natalie Morales-Rhodes; נולדה ב-6 ביוני 1972) היא עיתונאית ומנחת טלוויזיה אמריקאית. מוראלס נולדה בטאיפיי שבטאיוואן לאם ברזילאית ולאב פוארטו ריקני. היא בוגרת תואר בעיתונאות ולימודי אמריקה הלטינית מאוניברסיטת ראטגרס. מוראלס החלה לעבוד ככתבת של תחנת חדשות בקונטיקט ושם סיקרה בין היתר את הבחירות לנשיאות ארצות הברית לשנת 2000. היא הגישה את הסרט התיעודי "Save Our Sound" שהיה מועמד לפרס אמי, בין השנים 2002–2006 שימשה חלק מצוות ערוץ MSNBC ושם סיקרה בין היתר את אולימפיאדת אתונה. ב-2006 החלה להנחות את תוכנית הבוקר הידועה "Today". ב-2010 הנחתה את תחרות מיס ארצות הברית וב-2010 ו-2011 הנחתה את תחרות מיס תבל. נטלי מוראלס, ברשת החברתית פייסבוק נטלי מוראלס, ברשת החברתית אקס (טוויטר) נטלי מוראלס, ברשת החברתית אינסטגרם נטלי מוראלס, במסד הנתונים הקולנועיים IMDb (באנגלית) נטלי מוראלס, באתר AllMovie (באנגלית) נטלי מוראלס, באתר Rotten Tomatoes (באנגלית) נטלי מוראלס, במסד הנתונים הקולנועיים KinoPoisk (ברוסית)
כותרת (כתיבה)

כותרת היא כיתוב המצוי בראש יצירה כתובה (כגון רומן, סיפור קצר, שיר או כתבה עיתונאית) ולרוב מציג את הנושא המרכזי בו יעסוק הטקסט. במקרים רבים, למשל כאשר מדובר על ספר או שיר, הכותרת משמשת גם כשם היצירה. כותרת של ספר תופיע בדרך כלל גם על עטיפת הספר ועל עמוד השער. לפני שהשימוש בכותרות נהיה נפוץ, קטעי טקסט היו מזוהים על ידי האינציפיט. תחת הכותרת הראשית, תופיע לעיתים כותרת משנה (הנקראת גם "תת-כותרת"). לרוב, מטרתה היא להרחיב ולפרט את הכתוב בכותרת הראשית. לעיתים, כותרת המשנה משמשת ככותרת חלופית. בקטעי טקסט ארוכים, תופענה כותרות משנה במבנה היררכי (כך למשל, כותרות לפרקים ולתתי-פרקים בספר). נהוג לאסוף כותרות אלה לתוכן עניינים בתחילת הטקסט. כותרות משנה מופיעות גם תחת סמלילים. אז, המטרה היא בעיקר להגדיר את תחום העיסוק של העסק שזהו סמלו. אינפורמטיבית, מידעית – כותרת אובייקטיבית ועניינית המוסרת מידע הנותן הקדמה על מה שכתוב בטקסט. מגמתית, נוקטת עמדה – כותרת סובייקטיבית המביעה עמדה באופן מרומז או במפורש. פיקנטית – כותרת שמטרתה ליצור סקרנות ועניין אצל הקורא, לרוב, על ידי שימוש באמצעים רטוריים. קליקבייט - כותרות פיקנטיות, שבדרך כלל, אינן אינפורמטיביות במכוון רני רדזלי, תת-כותרת ויחסיה עם הלוגו שלנו, באתר האינטרנט של "סטודיו רני רדזלי" שרה ליפקין, כותרת מִשְׁנֶה, באתר הספרייה הווירטואלית של מטח, מתוך: שרה ליפקין, מילון מושגים בשפה העברית, המרכז לטכנולוגיה חינוכית, 2010, תשע"א
ג'ודית בולדווין

ג'ודית בולדווין (באנגלית: Judith Lee Baldwin; נולדה ב-26 במרץ 1946) היא שחקנית אמריקאית. בולדווין נולדה בוושינגטון הבירה. בשנת 1965 היא נבחרה למיס ניו מקסיקו ולאחר מכן לסגנית שנייה למיס ארצות הברית. בשנת 1969 היא שיחקה את המזכירה של קפטן נלסון בסדרה "אני חולם על ג'יני", ובשנת 1975 היא שיחקה בסרט המבוסס על הספר "נשות סטפפורד". בשנת 1987 שיחקה את בת', אמה של ברוק לוגן באופרת הסבון "היפים והאמיצים", אך עד מהרה הוחלפה על ידי ננסי ברנט. היא שיחקה בסרטים כגון "הצלה מהאי של גיליגן" (1978), "הניצולים באי של גיליגן" (1979), "חופים" (1988), "אישה יפה" (1990) ו"יומני הנסיכה" (2001) וגם השתתפה בתפקידי אורח בסדרות "בלוז לכחולי המדים", "מטלוק", "קן ריק", "סיביל", "אגדות מעולם המסתורין" ו-"עמוק באדמה". אתר האינטרנט הרשמי של ג'ודית בולדווין ג'ודית בולדווין, במסד הנתונים הקולנועיים IMDb (באנגלית) ג'ודית בולדווין, באתר AllMovie (באנגלית) ג'ודית בולדווין, במסד הנתונים הקולנועיים KinoPoisk (ברוסית)